RF28N9780SR in Fingerprint Resistant Stainless Steel by Samsung in Worcester, MA - 28 cu. ft. Family Hub 4-Door Flex Refrigerator in Stainless Steel Bus naar Karnaval Festival zondag vanuit Westmaas - Partybussen.nl
vanaf Texaco te Westmaas op 23 februari 2020 Belinda laat Switserse vlag steeds wapper | Netwerk24
Belinda laat Switserse vlag steeds wapper
Deur Johann De Jager 04 September 2019 20:17
Belinda Bencic Foto: Getty Images
Die 13de gekeurde Belinda Bencic het, met Roger Federer se vertrek die vorige dag, Switserland se vlag steeds laat wapper by die Amerikaanse Ope toe sy Donna Vekic van Kroasië Woensdag in New York geklop het om haar eerste Slam-halfeind te haal.
Bencic het voortgebou op haar sege oor die kampioen, Naomi Osaka, in haar vorige wedstryd en haar goeie vriendin met 7-6(5), 6-3 uitgeskakel.
Syhet wraak neem nadat Vekic haar vroeër vanjaar in die Franse Ope geklop het.
Die wedstryd het regdeur baie gelykop verloop.
Die 22-jarige Bencic, wat in haar tienerjare gestaal is deur Melanie Molitor, die ma van Martina Hingis, se sterk afslaan was een van die min verskille tussen die twee spelers.
Sy het agt kishoue gemoker, maar ook sewe dubbelfoute begaan.
Die 23ste gekeurde Vekic het in die negende pot die eerste breekpunt van die wedstryd teen ’n duidelik gefrustreerde Bencic gehad.
Sy het dit benut om op 5-4 vir die eerste stel af te slaan, maar Bencic, wat intussen bedaar het, het onmiddellik teruggebreek om dit 5-5 te maak.
Bencic, wat deesdae deur haar pa afgerig word, het ’n stelpunt op 5-6 (30-40) gehad, maar sy kon die eerste stel eers met die valbylstryd in ’n uur beklink
Die wenner het in die sewende pot van die tweede stel die voortou geneem nadat sy met Vekic se vorige afslaanpot ’n kans om te breek verbeur het.
Sy het aan die einde met haar derde wedstrydpunt die wedstryd in ’n uur en 40 minute beklink.
Bencic kom nou te staan teen die 15de gekeurde Bianca Andreescu van Kanada of die 25ste gekeurde Elise Mertens van België.
Meer oor: Belinda Bencic | Flushing Meadows | New York | Amerikaanse Ope | Tennis | Grand Slam
Federer: ‘Ek het nie kristalbal, het jy?’
Elina in halfeind na sy wéér Jo se tjank aftrap